text: 110 tons sand smidt på torv
  08 juli 2014 kl. 12.49
  Ved hjælp af bl.a. 110 tons fint sand forvandles et torv midt i Vejle til et strandparadis med beachvolleybaner, loungemøbler, palmer og parasoller.
  Forvandlingen af Nørretorv i Vejle finder sted nu, og torvet vil være et strandparadis de næste tre måneder. Flere restauranter vil lave udendørs servering i sandet.
  Danske, islandske og tyske landsholdsspillere lægger vejen forbi torvet på fredag for at vise tilskuerne, hvordan beachvolley skal spilles.
  